 N A C R T

**REPUBLIKA HRVATSKA**

 **KARLOVAČKA ŽUPANIJA**

 **GRAD OGULIN**

 **GRADSKO VIJEĆE**

KLASA:

URBROJ:

Ogulin, \_\_\_\_\_

Na temelju članka 11. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 8. Statuta Grada Ogulina („Glasnik Karlovačke županije“, broj 16/21, 56/22, 13/23 - pročišćeni tekst i 52/23), Gradsko vijeće Grada Ogulina na sjednici održanoj \_\_\_\_\_\_\_\_ 2024. godine, donijelo je

**O D L U K U**

**o dodjeli javnih priznanja**

 **Grada Ogulina**

1. **Opće odredbe**

**Članak 1.**

Ovom Odlukom utvrđuju se vrste javnih priznanja Grada Ogulina, propisuju se uvjeti za njihovo dodjeljivanje, postupak predlaganja i način njihove dodjele.

Riječi i pojmovi koji se koriste u ovoj Odluci, a koji imaju rodno značenje, odnose se jednako na muški i ženski rod, bez obzira u kojem su rodu navedeni.

**Članak 2.**

 Grad Ogulin dodjeljuje javna priznanja za iznimna postignuća i doprinos od osobitog značaja za razvitak i ugled Grada Ogulina, a osobito za naročite uspjehe ostvarene u unaprjeđivanju gospodarstva, znanosti, kulture, zdravstva i socijalne skrbi, odgoja i obrazovanja, zaštite i unaprjeđivanja čovjekovog okoliša, športa i tehničke kulture te drugih javnih djelatnosti kao i za poticanje aktivnosti koje su tome usmjerene.

1. **Vrste javnih priznanja**

**Članak 3.**

 Javna priznanja Grada Ogulina su:

* Priznanje Grada Ogulina za životno djelo
* Priznanje Grada Ogulina za stvaralački rad
* Godišnje javno priznanje Grada Ogulina

**Članak 4.**

 **Priznanje Grada Ogulina za životno djelo** dodjeljuje se radi odavanja priznanja za cjelovito djelo koje je pojedinac ostvario u tijeku svog radnog i životnog vijeka, a koje u određenom području ili u svekolikom radu predstavlja izuzetan i osobito vrijedan doprinos razvoju i ugledu Grada Ogulina.

  Priznanje Grada Ogulina za životno djelo je javno priznanje koje se dodjeljuje fizičkoj osobi s prebivalištem u Republici Hrvatskoj, ukoliko joj do sada nije bilo dodijeljeno. Godišnje se može dodijeliti jedno (1) Priznanje Grada Ogulina za životno djelo.

**Članak 5.**

 **Priznanje Grada Ogulina za stvaralački rad** dodjeljuje se za dugogodišnji kontinuirani stvaralački rad, za iznimna društvena postignuća i zasluge na unapređivanju pojedinih područja stvaralaštva kojima se doprinosi razvoju i promicanju ugleda i interesa Grada Ogulina te za značajne veće obljetnice i jubileje neprekidnog rada i djelovanja.

 Priznanje Grada Ogulina za stvaralački rad je javno priznanje koje se dodjeljuje domaćoj ili stranoj, fizičkoj ili pravnoj osobi, a u jednoj godini može se dodijeliti najviše tri (3) Priznanja Grada Ogulina za stvaralački rad.

**Članak 6.**

**Godišnje javno priznanje Grada Ogulina** dodjeljuje se za ostvarenje izuzetnih rezultata i/ili osobitog doprinosa u području znanosti, obrazovanja, gospodarstva, prosvjete, kulture, umjetnosti, športa, zdravstva, socijalne skrbi, humanitarnog djelovanja te svih drugih područja društvenog života u Gradu Ogulinu kao i djelovanja za dobrobit zajednice ostvarenih u jednoj godini koja prethodi godini dodjele ovog priznanja.

 Godišnje javno priznanje Grada Ogulina je javno priznanje koje se može dodijeliti fizičkoj osobi ili grupi fizičkih osoba, udruzi, ustanovi, trgovačkom društvu i drugoj pravnoj osobi s područja Grada Ogulina, a u jednoj godini mogu se dodijeliti najviše dva (2) Godišnja javna priznanja Grada Ogulina.

1. **Postupak predlaganja i dodjele javnih priznanja**

 **Članak 7.**

 Prijedlozi za dodjelu javnih priznanja Grada Ogulina podnose se Odboru za proslavu Dana Grada na temelju javnog poziva kojeg Odbor za proslavu Dana Grada raspisuje i objavljuje u lokalnom javnom glasilu i na web stranici Grada Ogulina.

 Javni poziv mora sadržavati uvjete koji se moraju ispuniti za dodjelu javnih priznanja sukladno ovoj Odluci i rok u kojem se moraju dostaviti prijedlozi.

 **Članak 8.**

 Pravo podnošenja prijedloga za dodjelu javnih priznanja Grada Ogulina imaju

građani grada Ogulina, pravne osobe grada Ogulina, Gradonačelnik Grada Ogulina i članovi Gradskog vijeća Grada Ogulina.

 **Članak 9.**

Prijedlog za dodjelu javnog priznanja Grada Ogulina podnosi se u pisanom obliku te na propisanom obrascu (OBRAZAC I) koji je sastavni dio ove Odluke.

 Pisani prijedlog za dodjelu javnog priznanja Grada Ogulina mora sadržavati sljedeće podatke: ime i prezime odnosno naziv podnositelja prijedloga, prebivalište ili sjedište podnositelja prijedloga, osobno ime ili naziv osobe na koju se prijedlog odnosi uz navođenje osnovnih podataka o osobi, naziv javnog priznanja i područje za koje se podnosi prijedlog te obrazloženje prijedloga odnosno postignuća i doprinosa radi kojih se predlaže dodjela javnog priznanja Grada Ogulina. Uz prijedlog predlagatelj je dužan priložiti odgovarajuću dokumentaciju (objavljene radove, analize, prikaze, stručne kritike i ocjene, natjecateljske rezultate i sl.) kojom se potvrđuju navodi iz prijedloga.

 **Članak 10.**

Javna priznanja ne mogu se dodijeliti državnim dužnosnicima i dužnosnicima Grada Ogulina za vrijeme trajanja njihova mandata. Osobe koje se smatraju dužnosnicima utvrđuju se sukladno posebnom propisu.

 Javna priznanja ne mogu se dodijeliti službenicima i namještenicima upravnih tijela Grada Ogulina vezanih uz svoj rad u Gradu, niti fizičkim osobama za dostignuća i doprinos koja su postigli u okviru obavljanja redovitih aktivnosti odnosno poslova koji proizlaze iz opisa radnog mjesta na kojem su zaposleni.

 Odbor za proslavu Dana Grada zadržava pravo da se pojedini prijedlog za dodjelu javnog priznanja ne prihvati ukoliko utvrdi da nema uvjeta za njegovo prihvaćanje, uz obrazloženje.

**Članak 11.**

 Prijedlozi koji nisu podneseni u skladu s odredbama ove Odluke neće se uzeti u razmatranje.

 Odbor može promijeniti vrstu javnog priznanja za koje se kandidat predlaže.

 **Članak 12.**

 Odluku o dodjeli javnih priznanja donosi Gradsko vijeće Grada Ogulina na prijedlog Odbora za proslavu Dana Grada.

 Javna priznanja Grada Ogulina uručuju se dobitnicima na svečanoj sjednici Gradskog vijeća koja se održava povodom Dana Grada Ogulina.

 Dobitnicima javnih priznanja dodjeljuje se priznanje u pisanom obliku i plaketa s grbom Grada Ogulina.

 Ako javno priznanje dobitniku priznanja nije uručeno za života, uručit će se, posmrtno, članovima njegove obitelji odnosno nasljednicima.

 **4. Prijelazne i završne odredbe**

 **Članak 13.**

 Stupanjem na snagu ove Odluke prestaje važiti Odluka o dodjeli javnih priznanja Grada Ogulina („Glasnik Karlovačke županije”, broj 22/03 i 25/09).

**Članak 14.**

 Ova Odluka stupa na snagu osmoga dana od dana objave u „Glasniku Karlovačke županije“.

 **GRADSKO VIJEĆE GRADA OGULINA**

 **PREDSJEDNIK**

**Marinko Herman, struč. spec. krim.**

DOSTAVITI:

1. Gradonačelnik
2. Predsjednik Gradskog vijeća
3. Stručna služba Grada Ogulina
4. Odbor za proslavu Dana Grada
5. Glasnik Karlovačke županije
6. Pismohrana

 OBRAZAC I

 **PRIJEDLOG ZA DODJELU JAVNOG PRIZNANJA GRADA OGULINA**

PODNOSITELJ PRIJEDLOGA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Ime i prezime - Naziv/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/Adresa, prebivalište - Sjedište/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **Grad Ogulin**

/Kontakt (mob., e-mail)/ **Odbor za dodjelu javnih priznanja**

**Naziv javnog priznanja:**

1. Priznanje Grada Ogulina za životno djelo
2. Priznanje Grada Ogulina za stvaralački rad
3. Godišnje javno priznanje Grada Ogulina

(zaokružiti ono što se predlaže)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

/kandidat za dodjelu javnog priznanja - Ime i prezime fizičke osobe - Naziv pravne osobe/

a) za pravne osobe

Sjedište \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Djelatnost\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Djeluje od \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b) za fizičke osobe

Adresa, prebivalište \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dan mjesec i godina rođenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mjesto i Grad (Općina) rođenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Državljanstvo\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Završena škola \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Zanimanje /radno mjesto/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Radni staž\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Godina umirovljenja \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O B R A Z L O Ž E NJ E

(s opisom značajnih dostignuća)

Ž I V O T O P I S

( za fizičku osobu; najvažniji podaci iz života)

 Mjesto i datum prijave: Potpis predlagatelja:

**O B R A Z L O Ž E NJ E**

**uz Nacrt Odluke o dodjeli javnih priznanja Grada Ogulina**

 Odlukom o dodjeli javnih priznanja Grada Ogulina(u nastavku teksta: Odlukom) utvrđuju se vrste javnih priznanja Grada Ogulina i broj priznanja koje je moguće dodijeliti u jednoj kalendarskoj godini, propisuju se uvjeti za njihovo dodjeljivanje, postupak predlaganja i način njihove dodjele.

 Prijedlogom nove Odluke, pored Priznanja Grada Ogulina za životno djelo i Priznanja Grada Ogulina za stvaralački rad uvodi se nova kategorija Godišnje javno priznanje Grada Ogulina i to radi bolje kategorizacije i valorizacije onih prijedloga koji ne pripadaju pod kategoriju životnog djela i stvaralačkog rada. Sukladno tome, prilagođen je i maksimalan broj priznanja koji će se dodijeliti (1 priznanje za životno djelo, 3 priznanja za stvaralački rad i 2 priznanja novouvedene kategorije), ali brojčano broj priznanja ostaje nepromijenjen obzirom na prijašnju Odluku. Ovom Odlukom predlaže se da se za prijavu prijedloga priznanja uvede obrazac Prijedloga za dodjelu javnog priznanja Grada Ogulina s namjerom da se olakša postupak prijave i ujednače dobiveni prijedlozi. Također se predlaže da je uz prijedlog predlagatelj dužan priložiti odgovarajuću dokumentaciju (objavljene radove, analize, prikaze, stručne kritike i ocjene, natjecateljske rezultate i sl.) kojom se potvrđuju navodi iz prijedloga. Odboru za proslavu Dana Grada omogućena je promjena vrste javnog priznanja za koje se kandidat predlaže te je uvedena i antidiskriminacijska odredba i mjera za uspostavljanje ravnopravnosti spolova.

 Sukladno navedenom, predlaže se da Gradsko vijeće Grada Ogulina razmotri i donese Odluku ododjeli javnih priznanja Grada Ogulina.

**STRUČNA SLUŽBA GRADA OGULINA**

 **PROČELNICA**

 **Dinka Stipetić, dipl. oec., v.r.**